Na temelju članka 19. stavka 6. Zakona o savjetima mladih ("Narodne novine" broj 41/14.) i članka 11. stavka 1. podstavka 9. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.), Savjet mladih Grada Koprivnice na 10. sjednici, održanoj 11. ožujka 2019. godine, utvrdio je

**I Z V J EŠĆE**

**o radu Savjeta mladih Grada Koprivnice za 2018. godinu**

Člankom 11., stavkom 1. podstavkom 9. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.) utvrđeno je da Savjet mladih Grada Koprivnice (u daljnjem tekstu: „Savjet mladih“) podnosi godišnje izvješće o svom radu Gradskom vijeću Grada Koprivnice.

U 2018. godini Savjet mladih je održao ukupno 6. sjednica. Osim sjednica, a s ciljem ostvarivanja Programa rada Savjeta mladih, predsjednik Savjeta mladih, zamjenica predsjednika i pojedini članovi po potrebi su sudjelovali na raznim tribinama, okruglim stolovima i radnim sastancima i to kako slijedi:

* **Noć muzeja 2018**

U prostorijama gradske Galerije u sklopu Noći Muzeja, 26. siječnja 2018., Savjet mladih je prisustvovao programu te podijelio čaj i informativne letke svim posjetiteljima i balone najmlađima.

* **Izabrano novo vodstvo**

U prostorijama gradske uprave 25. srpnja 2018. održana je 7. sjednica Savjeta mladih i izabrano je novo vodstvo Savjeta mladih, a nakon što je predsjednica Ivana Toth dala ostavku.

Za predsjednika Savjeta mladih izabran je Ivan Pišpek, dok je na funkciji zamjenice predsjednika i dalje ostala Karla Resler.

Cilj Savjeta mladih je da se aktivno uključe u društveni život grada, te svojim aktivnostima djeluju na građane i bolji razvoj grada.

* **Događanje - "Akupunktura grada"**

Dana 6. studenog 2018. članovi Savjeta mladih organizirali su predstavljanje o projektu pod nazivom "Akupunktura grada". Prije samog predstavljanja navedenog projekta, članovi su se informirali o projektu i njegovoj povijesti i razvoju.

Svoju ideju vezanu uz projekt „Akupunktura grada“ predstavili su gradonačelniku i zamjenicama gradonačelnika.

Cjelokupni događaj održao se u Kulturno Kreativnom Centru Pixel. Predstavnici i voditelji Akupnukture grada, Rene Lisac i Kristina Careva, održali su predavanje i detaljnije predstavili projekt svim posjetiteljima (studenti. članovi civilnih udruga mladih, ostali).

Nakon predavanja u Kulturno Kreativnom Centru Pixel, dana 4. prosinca 2018. u prostorijama gradske uprave održan je prvi zajednički radni sastanak članova akupunkture, gradskih tijela i civilnog društva. Na sastanku su predstavljeni daljnji koraci i prvi dogovori oko istih.

* **Savjet mladih na edukaciji Udruge gradova**

Članovi savjeta mladih sudjelovali su kroz 2018. godinu na dvije edukacije Udruge gradova, a vezanu uz teme koje se tiču Savjeta mladih. Prva edukacija održala se 28. travnja u prostorijama Koprivničko-križevačke županije, a druga 24. studenog u prostorijama Pučkog otvorenog učilišta u Koprivnici. Kroz navedene edukativne radionice prošli su svi članovi Savjeta mladih.

* **Odrađeni intervjui za Glas Podravine i Radio Glas Podravine s ciljem promoviranja rada Savjeta mladih**

KLASA: 021-01/17-01/0030

URBROJ: 2137/01-04-01/2-19-62

Koprivnica, 11.03.2019.

PREDSJEDNIK:

 Ivan Pišpek, v.r.